Catharina Barley
Catharina (Theod. Katarina) Barley (nata die 19 Novembris 1968 Coloniae) rerum politicarum perita Germanica factionis SPD est.

Iuventus et munus 
Anno 1987 testimonium maturitatis accepit et deinde Marburgi et Lutetiae iurisprudentiae studebat et anno 1990 diploma adepta est. Anno 1998 Monasterii doctor promota est. Deinde in Iudicio Constitutionis operam dedeit atque iudex Augustae Treverorum et Wittlich operam dedit.

Cursus honorum 
Barley ab anno 1994 sodalis Factionis Socialis Democraticae est et anno 2013 primo legata ad Dietam Foederalem Germaniae electa est. Die 11 Decembris 2015 Catharina Barley secretaria generalis factionis SPD Yasmin Fahimi successor electa est.. Die 1 Ianuarii 2016 novum magistratum adiit. Die 2 Iunii 2017 in collegio ministrorum Merkel nova Administra Foederalis Familiarum, Feminarum et Iuventutis nominata est. Successit Manuelae Schwesig, quae magistratum praesidis ministrorum Megapolis-Pomeraniae Citerioris susceptura est. Quod Andrea Nahles die 27 Septembris 2017 nova praeses legatorum SPD in Dieta Foederali electa est, Barley pro tempore ministerium laboris ab ea suscepit. Et die 14 Martii 2018, Administra Foederalis Iustitiae electa est. Administra iuventutis ei Francisca Giffey successit. Die 26 Maii 2019 legata ad Parlamentum Europaeum electa est et die 27 Iunii eiusdem anni Christina Lambrecht ei ministra iustitiae successit.

Nexus externi 

 Curriculum vitae in pagina Dietae Foederalis Germaniae
 Pagina personalis

Notae 

Alumni Universitatis Marburgensis
Alumni universitatum et scholarum Parisiensium
Alumni Universitatis Monasteriensis
Iudices Germaniae
Legati Dietae Foederalis Germaniae
Legati Parlamenti Europaei
Secretarii generales SPD
Administri Foederales Feminarum et Iuventutis
Administri Foederales Laboris
Administri Foederales Iustitiae